PLAN FOR CULTURE

Zagrebački fotopis
2024-06-07 18:00 (Europe/Zagreb) | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
S velikom radošću vas pozivamo na svečano otvorenje izložbe učeničkih radova projekta “Zagrebački fotopis”, koje će se održati u petak, 7. lipnja u 18:00 sati, u Knjižnici Marije Jurić Zagorke.
“Zagrebački fotopis” je interdisciplinarni projekt dviju izvannastavnih aktivnosti XVIII. gimnazije – Fotosekcije i Novinarske grupe. Cilj projekta je spojiti tekst i fotografiju te potaknuti učenike na međugeneracijsko suradničko učenje kroz istraživanje Zagreba kao grada koji je obilježio život i djela znamenitih hrvatskih pisaca.
Na izložbi ćete moći vidjeti njihove prekrasne fotografske i novinarske radove, a pratit će ih tiskani katalog s izloženim fotografijama i tekstovima nastalim u projektu.
Radujemo se vašem dolasku i zajedničkom slavlju stvaralaštva naših mladih talenata!

DANI SATIRE u KEREMPUHU / QENDRA MULTIMEDIA: MIROVNI PREGOVORI (NEGOTIATING PEACE)
2024-06-07 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Jeton Neziraj
Redateljica: Blerta Neziraj
Izvodi se na engleskom uz titlove na hrvatskom jeziku.

Pregovarati o miru je kompliciran diplomatski izazov koji nužno slijedi nakon vojnih sukoba. U nekim slučajevima, mirovni sporazumi se uspješno uspostave, dok u drugima do mira se zapravo nikada i ne dođe, ili mir ostaje samo pusta riječ na papiru. Zbog višestrukih ratova i sukoba prinuđeni smo da postavljamo teška pitanja i da ostavimo nesporazume sa strane, nesporazume koje onemogućavaju mir.
Kada sagledamo povijest mirovnih pregovora, kao što su Daytonski sporazum i mirovni sporazumi u Sjevernoj Irskoj i po Bliskom Istoku, ili još uvijek neriješeni pregovori između Kosova i Srbije i iščekivani kraj rata između Rusije i Ukrajine, kosovska kulturna organizacija Qendra Multimedia je okupila paneuropski ansambl pod imenom – Negotiating Peace, odnosno Mirovni pregovori. Ova nova produkcija je sastavljena od umjetnika i kazališnih grupa iz Ukrajine, Kosova, Srbije, Bosne i Hercegovine, Italije, Češke, Albanije, Sjeverne Makedonije, Norveške, Poljske i Estonije.
Inspirirano memoarima vrsnog diplomata i pregovarača Richarda Holbrookea To End a War (Završiti rat) i najpoznatijim romanom albanskog književnika Ismaila Kadarea Gjenerali i ushtrisë së vdekur (General mrtve vojske), kazališni komad MIROVNI PREGOVORI nas suočava s naporima kojima su zauzeta društva u sukobu da bi (iznova) uspostavili mir, i normalnost.
Qendra Multimedia iz Prištine smatraju jednom od najzanimljivijih kazališnih grupa u jugoistočnoj Europi, s komadima koji izazivaju publiku i zahtijevaju kontroverzne razgovore.
Autor glazbe: Ardo Ran Varres
Scenograf: Agata Skwarczyńska
Kostimograf: Blagoj Micevski
Koreograf: Gjergj Prevazi
Dramaturginja: Mina Milošević
Videosnimke: Besim Ugzmajli
Dizajner svjetla: Yann Perregaux, Agata Skwarczyńska
Asistentica režije: Sovran Nrecaj
Prevoditeljica: Suzana Vuljevic
Igraju:
Shkumbin Istrefi
Ema Andrea
Harald Thompson Rosentrøm
Ejla Bavčić
Martin Kõiv
Melihate Qena
Orest Pastukh

STONOGA GOGA
2024-06-08 10:00 - 10:30 | Rudeš, školsko igralište OŠ Rudeš i livada preko puta - Jablanska 70, 72, Zagreb, 10000, Croatia (Local Name: Hrvatska)
kazališna predstava za djecu, 3+

HDLUDU: Dani otvorenih vrata udruga u Flori
2024-06-08 10:00 - 19:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik poziva Vas na DANE OTVORENIH VRATA UDRUGA, koji će se odvijati od 6.6. do 8.6. 2024., od 10 do 19 sati u Florinu domu.
Manifestacija Dani otvorenih vrata udruga koju organizira Ured za udruge Vlade Republike Hrvatske godišnji je događaj koji se održava u cijeloj Hrvatskoj s ciljem informiranja javnosti o radu udruga u lokalnoj i široj zajednici.

program :
* Izložba: Maskless_Lucia Labas, otvorenje 6.6.2024. u 19 sati u Galeriji Flora
* Izložba: Znoj, suze ili more_Darija Žmak Kunić, do 8.8.2024. u Medijateci
* Čitaonica: Život umjetnosti u Florinu vrtu
Život umjetnosti recenzirani je znanstveni časopis koji izlazi dva puta godišnje kao dvojezično izdanje (hrvatski i engleski). Prilagođen standardima znanstvenih publikacija, časopis nastavlja tradiciju kontinuiranog izlaženja od 1966. godine. Posvećen je temama s područja moderne i suvremene umjetnosti, urbanizma, arhitekture i dizajna, i to u širokom opsegu od bavljenja konkretnim fenomenima do razmatranja relevantnih pitanja na teorijskoj razini. U posebnom fokusu časopisa nalazi se područje srednje i jugoistočne Europe kao kontekst unutar kojeg se pozicionira i hrvatska umjetnost.
Časopisi Život umjetnosti donacija su Instituta za povijest umjetnosti kojem, kao i glavnoj i odgovornoj urednici Ivani Mance Cipek ovom prilikom zahvaljujemo na ovoj vrijednoj donaciji.
* Čitaonica: Florin dom: Flora Jakšić i uloga njezina ateliera
Hrvatsko društvo likovnih umjetnika Dubrovnik sedamdeset godina kontinuirano djeluje u zgradi Florina doma u Lapadu, ostavštini slikarice Flore Jakšić rođ. Marinović (1856.-1943.). Ona je daleke 1931. godine „svoj marom sagrađen dom” – atelijer oporučno ostavila umjetnicima da u njemu slobodno priređuju samostalne i skupne izložbe, da se u njemu sastaju, stvaraju i djeluju.
Istraživački projekt Hrvatskog društva likovnih umjetnika Dubrovnik Florin dom: Flora Jakšić i uloga njezina atelijera započeo je uključivanjem više povjesničarki i povjesničara umjetnosti (Antun Baće, Ivan Viđen, Lucija Vuković, Sanja Žaja Vrbica), koji su istražili pojedine segmente slikaričina života i rada te ulogu njezina atelijera u kulturnom životu Dubrovnika tijekom proteklog stoljeća. Projekt je okrunjen izdavanjem publikacije u kojoj se, iz različitih perspektiva, govori o bogatoj i zanimljivoj biografiji slikarice i pokroviteljice umjetnosti, o konceptu i konačnoj realizaciji Florina atelijera te naposljetku o umjetničkoj i kulturnoj klimi onodobnog Dubrovnika.
Knjigu možete čitati u Florinu vrtu, ili ju kupiti po promotivnoj cijeni od 20 eura
* Knjižnica i arhiv u Medijateci suvremenih umjetničkih praksi
Prostor Medijateke otvoren je za javnost kao arhiv, knjižnica, čitaonica, slušaonica, produkcijski centar, te kao prostor izlaganja, eksperimenta,radionica, suradnji, razgovora i druženja.
* Audio arhiv: Razgovori u Flori
Razgovore sa dubrovačkim umjetnicima, koje je 2021. vodio kustos Marko Stamenković u Flori u sklopu projekta Suvremena dubrovačka scena, možete poslušati u Florinu vrtu.
* Florin vrt: Slaven Tolj
site-specific work in progress rad
Godišnji program Galerije Flora, Godišnji program Medijateke suvremenih umjetničkih praksi i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Medijski partner: Plan for culture

DANI SATIRE u KEREMPUHU / NP SARAJEVO: JEDAN JE MUHAMMAD ALI
2024-06-08 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Almir Imširević
Redatelj: Dino Mustafić
Narodno pozorište Sarajevo
Godina 1971., Dan žena, u New Yorku se održava meč stoljeća, borba između Muhammada Alija i Joe Fraziera. U Jugoslaviji je duboka i crna noć, ali je Sulejman Imširević budan. Uz piće i mezu, u društvu prijatelja, sjedi ispred crno-bijelog ekrana. Petnaest puta gong označava početak i kraj runde, svaki udarac odzvanja u utrobi Minke Imširević koja u sebi nosi sedmomjesečni fetus.
Muhammad Ali je rođen 1942. godine, kao Cassius Marcellus Clay Jr., a dvadesetak godina kasnije, kada prihvati Islam, odbacuje svoje „robovsko ime“. Postaje glasnogovornik obespravljenih sunarodnjaka, otvoreno se suprostavlja tadašnjoj politici SAD-a i odbija sudjelovati u Vijetnamskom ratu. Mediji ga prozivaju izdajnikom, profesionalni boksači javno ismijavaju njegovu religioznost, a Ernie Terrell, u jednom od mečeva koje će povijest zapamtiti, ne samo po borbi već i po onome što je u ringu izgovoreno, odbija svog protivnika oslovljavati imenom Muhammad. „Kako mi je ime?“ izgovara Ali, između snažnih udaraca po tamnoputom tijelu čovjeka koji je do kraja borbe promijenio i lice i stav.
Godina je 2024., a nedaleko od nas, tamo između rijeke i mora, sve se ponovilo. Samo se otac zove Wael Al-Dahdouh, a sinu je ime Hamza. Ne znam da li je prikladno (da nije dovoljno to znam), ali ovu priču posvećujem njima dvojici i djeci Palestine.
Dramaturginja: Vedrana Božinović
Scenografkinja: Lejla Hodžić
Kostimografkinja: Lejla Hodžić
Autor glazbe: Damir Imamović
Suradnica za scenski pokret: Ena Kurtalić
Oblikovatelj svjetla: Moamer Šaković
Video art: Zlatan Filipović
Igraju:
Ibrahim – Ermin Sijamija
Otac – Slaven Vidak
Majka – Vedrana Božinović
Sin i Nermin – Dino Bajrović
Marija – Sanela Krsmanović – Bistrivoda
Muzičar – Rastko Zečević

DANI SATIRE u KEREMPUHU / TEATAR &TD: VISIBABA
2024-06-09 20:00 - 21:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autorice: Lana Barić, Sanja Milardović, Nikolina Rafaj
Redateljica: Sanja Milardović
Visibaba je usamljena žena u četrdesetima koja u trenutku čekanja pregleda kod doktora, bojeći se najgoreg ishoda, na osebujan i komičan način prolazi kroz razne situacije koje su ju u životu obilježile i koje ona povezuje s potencijalnom bolešću svojeg tijela. Neobično dijete, povučeno, uvijek s knjigom, nikad s drugom djecom, Visibabu je svijet oko nje uvijek malo plašio i nikad prihvaćao. S vremenom je i ona sama shvatila da je za nju najbolje da se sakrije i pričeka da ovaj život prođe. Sada, u trenutku kada misli da se stvarno bliži njen kraj, u njoj se javlja nešto novo.
U svijetu s rastućim brojem usamljenih i neprihvaćenih pojedinaca, tu gdje sve napreduje osim ljudske suštine koja je uvijek povezanost s drugim bićem i osjećaj prihvaćenosti, sve više ljudi u sebi nosi malu Visibabu koja bi da može, živjela neki skroz drugi život. Dopuštenje za takav život nikad neće dobiti, mora si ga dati sama i sjetiti se da je ona u svojoj suštini – jedna vjesnica proljeća.
“Znaš li šta je najljepše u životu? Želja, prijatelju.”
Meša Selimović
Visibaba želi živjeti.
Dramaturginja: Nikolina Rafaj
Scenografkinja: Andrea Lipej
Oblikovateljica svjetla: Dina Marijanović
Oblikovatelj zvuka: Miroslav Piškulić
Autor glazbe: Matej Merlić
Video: Tin Ostrošić – kamera, David Gašo – montaža
Glasovi: Duško Ćurlić, Nikša Butijer, Bernard Tomić, Sanja Milardović
Igra:
Lana Barić

Večeri u Orisu: Nekoliko - Kongresni centar Trebinje i Nekoliko drugih tema
2024-06-10 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Večeri u Orisu: Kongresni centar Trebinje i Nekoliko drugih tema
Predavanje 10. lipnja I 18 sati
Izložba 11.-14. lipnja 2024. I 9-17 sati
U ponedjeljak, 10. lipnja s početkom u 18 sati arhitektonski studio Nekoliko održava predavanje Kongresni centar Trebinje i Nekoliko drugih tema u Oris Kući arhitekture u sklopu cjelogodišnjeg programa Večeri u Orisu.
U razgovoru s moderatoricom Irmom Šmuc (njiric+ arhitekti) sudjeluju Hrvoje Arbanas, Mario Kralj i Dora Lončarić iz studija Nekoliko te Marko Gusić iz studija ARGU. Gost predavanja je Ivan Rašković, profesor Arhitektonskog fakulteta Univerziteta u Beogradu i član autorske skupine AGM. Nakon predavanja posjetitelji će moći pogledati izložbu projekta Trebinje.
„Na predavanju ćemo predstaviti natječajno rješenje za Kongresni centar i otvoriti izložbu projekta. Razgovarat ćemo i o drugim temama: arhitektonskim natječajima kao platformi za kreativno izražavanje koja pridonosi profesionalnom razvoju i unapređenju struke, osvrnut ćemo se na prethodne projekte koji su oblikovali naša razmišljanja, balansiranje pojavnosti i pragmatičnosti u arhitekturi, suradnji u projektiranju unutar i izvan ureda.“ – Nekoliko
Ulaz na predavanje je slobodan, a izložbu je moguće pogledati do petka, 14. lipnja 2024. u radnom vremenu od 9 do 17 sati. Veselimo se vašem dolasku!

Iola, Bugsy i Dora u svemiru
2024-06-10 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Irina Balen-Garland slikarica rođena je u Zagrebu. Diplomirani je umjetnik slikarstva, Montessori učiteljica rano djetinjstvo, profesorica umjetnosti na akademiji i srednjoj školi. Imala je mnogobrojne pojedinačne i grupne izložbe po Europi, SAD-u i Aziji.
Sandra Holetić hrvatska je književnica i publicistica, autorica više knjiga za odrasle, od kojih u posljednjoj »Lica iz sjene« progovara o urbanim likovima koji su uglavnom na marginama društva. U suradnji na slikovnici »Iola, Bugsy i Dora u svemiru« pojavljuje se kao autorica teksta. Živi između rodnog Zagreba i Primorja/Rijeke dugi niz godina.
Robert Mlinarec hrvatski je književnik i urednik u raznim nakladničkim kućama, samostalni umjetnik od 1997, član DHK. Dugi niz godina uređivao je domaću i stranu dječju literaturu, a i sam je autor tridesetak naslova za djecu i odrasle. Povremeno prevodi s više jezika. Živi i radi u Zagrebu.
Nakladnik Stajer-graf iz Zagreba dugi niz godina objavljuje vrijednu domaću književnost, te znanstvene studije koje se tiču teorije i kritike književnosti. Između ostalog prepoznat je i kao kuća koja uporno objavljuje poeziju, eseje i studije koji nemaju veliki komercijalni odziv, ali su iznimno važne za cjelokupnu kulturnu i društvenu klimu u Hrvatskoj. Glavna urednica Marijana Rukavina Jerkić i sama je poznata i priznata pjesnikinja te čini napore kako bi zadržala visoku kvalitetu objavljenih knjiga i promovirala domaće, istinske vrijednosti nasuprot marketinški razvikanim, a često ispraznim prijevodnim naslovima.

DANI SATIRE u KEREMPUHU / GDK GAVELLA: MOJI TUŽNI MONSTRUMI
2024-06-10 19:30 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Vito Taufer
Predstava se igra u kazalištu Gavella, Frankopanska 10.
Na naslovnici knjige “Moji tužni monstrumi” (Hrvatski centar ITI, Zagreb, 2020.), fotografija je Matišića, oslonjenog o zid na kojem je grafit: “Mate je kriv”. Vjerujem da je takvu naslovnicu odabrao sam autor, već nam tu, duhovito i izravno – plakatski, dajući do znanja da svoj alterego iz “Ljudi od voska”, Viktora , mijenja za Matu iz “Monstruma”, kojeg odmah proglašava “krivim”, pri čemu odrednicu “suite” zamjenjuje onom “dramskog dnevnika”. Naravno, to je Matišićeva reakcija na prozivke i osude koje su uslijedile nakon zagrebačke praizvedbe “Ljudi od voska” u Hrvatskom narodnom kazalištu, a koje su bile okupljene oko premise da je ono što je autor napisao i što je poslije izvedeno na pozornici nacionalne kuće “etički” bilo previše, da je izložio one koje nije trebao izložiti, prikazao ono što nije trebalo prikazati. Odbijajući polemizirati ili se braniti u medijima, pisac odabire odgovor dramskim tekstom, svjestan vjerojatnih novih reakcija, ali i zanimanja koju će “Moji tužni monstrumi”, s popudbinom prethodne drame, po svoj prilici pobuditi.
Paradoks autofikcionalnosti je tu, i pisac se igra s njezinom “dvostrukošću”; klackalica (nam) je postavljena – ljudi smo (od voska, dakle – topljivi) i monstrumi, okrutni i nježni, strašni i ranjivi; zbilja smo, i plod imaginacije.
STANISLAV: (…) Ima tamo sve crno na belo, i soba i dan kad je bio gost, sve… I sve se poklapa s tom njegovom dramom.
Dubravko Mihanović

Scenograf: Lazar Bodroža
Kostimografkinja: Marita Ćopo
Autor glazbe: Šimun Matišić
Oblikovatelj svjetla: Zdravko Stolnik
Suradnica za scenski govor: Ivana Buljan Legati
Dramaturški suradnik: Dubravko Mihanović
Savjetnica za srpski jezik: Katarina Pejović
Savjetnik za znakovni jezik: Angel Naumovski
Asistentica kostimografkinje: Dora Črnjević
Mate: Živko Anočić
Ana: Antonija Stanišić Šperanda
Fabijan, Stipe: Filip Šovagović
Lidija, Slava, Milica: Jelena Miholjević
Ljuban, Milan: Sven Šestak
Ivan, Stanislav: Franjo Dijak
Iko: Ivica Pucar
Migrantkinja, Prevoditeljica: Mada Peršić
Migranti: Damir Klarić, Jakov Klarić, Bruno Mlinarić, Senko Mlinarić, Emilija Šušković Jakopac

DANI SATIRE u KEREMPUHU / ATELJE 212: AKADEMIJA SMIJEHA
2024-06-11 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Koki Mitani
Redateljica: Milica Kralj
ATELJE 212, BEOGRAD
Drama suvremenog japanskog pisca Kôkija Mitanija „Akademija smijeha“ temelji se na istinitim povijesnim činjenicama. Naime, početkom Drugog svjetskog rata, japanska vlast uvela je dužnost kazališnog cenzora koji bi pregledavao i odobravao sve drame koje su se igrale u kazalištima Japana. Na ovoj povijesnoj činjenici pisac vješto gradi komediju koja se bavi pitanjima slobode govora i umjetničkih sloboda općenito, odnosom vlasti prema kazalištu, ali i pitanjem cenzure te osobne i umjetničke građanske hrabrosti. Mitani gradi izuzetnu komediju, istovremeno postavljajući pitanje imamo li pravo na smijeh i na komedije u kriznim vremenima.
Kôki Mitani, japanski dramski pisac, scenarist, glumac i redatelj, rođen u Tokiju 1961. godine. Diplomirao je dramaturgiju na tokijskom Nihon Sveučilištu. Za svoj rad u području dramske književnosti nagrađen je japanskim Ordenom Purpurne ogrlice.
Drama “Akademija smijeha” ( Warai na Daigaku ) premijerno je izvedena u tokijskom kazalištu Aoyama, nakon čega se izvodi širom Japana i u inozemstvu.
Prijevod s japanskog: Darko Nedeljković
Redateljica: Milica Kralj
Scenografkinja: Milica Bajić Đurov
Kostimografkinja: Selena Orb
Autorica glazbe: Janja Lončar
Organizatori: Jelena Fatić / Boško Radonjić
Asistentica kostimografkinje: Anđela Bajagić
Igraju:
CENZOR, Matsuo Sakisaka – Goran Jevtić
PISAC, Hadžime Tsubaki – Uroš Jakovljević

Drugost – izložba iz zbirke Nacionalnog muzeja moderne umjetnosti
2024-06-12 19:00 - 21:00 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Galerija Kortil od 12. lipnja otvorenjem ljetne izložbe ‘’Drugost’’ predstavlja Riječankama i Riječanima te njihovim gostima preko trideset umjetničkih djela Nacionalnog muzeja moderne umjetnosti iz Zagreba (NMMU).
Izložba se kroz odabir radova naših vodećih autorica i autora bavi konceptom „drugosti“ nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća naovamo. Koncept kustosice NMMU Marte Radman bavi se razotkrivanjem i čitanjem društvenih preduvjeta, autocenzurom umjetnika i značajem rodnog i spolnog identiteta u stvaralačkom izričaju, kroz problematiku feminizma, dekolonizacije te rodne i LGBTQI+ teorije.
Među ostalim bit će predstavljeni radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci u medijima slikarstva, skulpture, fotografije, videa i umjetničkih instalacija. Pritom će se nastojati izazvati dominantni diskurs i dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Kroz izložbu, koja će biti otvorena do 14. rujna, Galerija Kortil donosi ljetni izložbeni program domaćoj i stranoj publici Rijeke. Program se ostvaruje u suradnji s Nacionalnim muzejom moderne umjetnosti koji će do 2026. godine biti zatvoren zbog cjelovite obnove Palače Vranyczany-Dobrinović.

DANI SATIRE u KEREMPUHU / GKM SPLIT: ZAKON ZAGORE
2024-06-12 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor i redatelj: Ivan Leo Lemo
Gradsko kazalište mladih Split
Zakon Zagore je nova predstava autora i redatelja Ivana Lea Leme u kojoj nastavlja rasplitati identitetske pletere grada Splita i splitske publike. Nakon hit predstava Cabaret Splićanke i Split in space, koje su kroz splitski dijalekt i fabularno mapiranje po splitskim kvartovima tražile suvremeni, urbani puls našeg grada i njegovih građana, Zakon Zagore donosi, na takozvanom vlaškom dijalektu, ljubavnu priču Ante i Anđelije.
Poseban je fokus na liku Anđelije kojeg u ovoj inscenaciji tumači šest glumica u šest životnih razdoblja. Na neki način, to je ona ista ili slična THE Anđa kojoj su dušu udahnuli i velikani hrvatske književnosti Ivo Brešan i Miljenko Smoje. Ova je naša posveta i zahvala tim našim bardovima i učiteljima. Mi smo preuzeli njihovu “dramsku štafetu” i tu heroinu Anđu doveli do digitalnog doba.
Naime, fabula Zakona Zagore obuhvaća razdoblje od 1945. godine do danas, do 2023. godine pa, osim intimne povijesti likova, donosi i društveno političku povijest ovih naših turbulentnih zakutaka. Ansambl Gradskog kazališta mladih, pojačan gostujućim glumcima, otkrit će vam što se događalo u pozadini nekih uzbudljivih obiteljskih i povijesnih okolnosti. Predstavit ćemo vam neke junake i antijunake koji su motikama doveslali do mora i, nadamo se, po običaju, zamisliti vas i zabaviti.
Ivo Perkušić
Scenografkinja: Vesna Režić
Kostimograf: Marko Marosiuk
Suradnica za dramaturgiju i scenski pokret: Ana Gruica Uglešić
Skladatelj: Zvonimir Dusper
Asistentica scenografkinje: Nina Kuzmić
Igraju:
Lidija Florijan
Ana Gruica Uglešić
Mia Vladović
Nada Kovačević
Ivana Gudelj
Andrea Mladinić
Matija Grabić

DANI SATIRE U KEREMPUHU / HNK u ZAGREBU: ZBILJA
2024-06-13 18:00 - 19:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Predstava se izvodi u HNK Zagreb, Trg Republike Hrvatske 15
Autor i redatelj: Tomislav Šoban
Hrvatsko narodno kazalište u Zagrebu
Dvoje glumaca u dvorani na vrhu zgrade građene u Austro-Ugarskoj. U prostoru uređenom u modernističkom stilu 50-ih godina prošlog stoljeća. U dvorani ponajprije namijenjenoj za tonska snimanja. Dvoje glumaca u dvorani izvest će eksperiment. Inspiriran predavanjima fizičara Richarda Feynmana. Eksperiment ili pokus je analitički postupak za proučavanje uzročno-posljedičnih odnosa.
U prirodnim znanostima to je postupak kontroliranog opažanja i mjerenja pojava. Pokus nam daje odgovore zašto se nešto zbiva. Zašto se isto ponavlja. Eksperiment može uputiti na to što je bitno, a što nebitno. Pokus može baciti novo svjetlo na poznate pojave. U prirodnim znanostima eksperiment je uspio ako uvijek daje isti rezultat. U dramskoj umjetnost eksperiment je uspio ako nikada ne daje isti rezultat. (Za sada vam više od ovoga ne možemo otkriti.)
Iz kritika predstave:
»Zbilja« je prva predstava sjajnog eksperimentalnog redatelja Tomislava Šobana i kazališni rad koji najavljuje umjetnika koji zna raditi s glumcima, duboko promišlja svaki kadar scenskog prostora i na različite lucidne načine osluškuje i spaja filmsku i kazališnu izvedbu. Obraća veliku pozornost na detalje svjetla, zvuka i glumačke orkestracije.
Nataša Govedić, Novi list, 19.10.2023.
Tekst: Tomislav Šoban
Koautor teksta i dramaturg: Marin Lisjak
Redatelj i scenograf: Tomislav Šoban
Kostimografkinja: Gabrijela Krešić
Skladatelj: Miro Manojlović
Oblikovatelj svjetla: Luka Matić
Suradnica za scenski pokret: Natalija Manojlović
Asistentice kostimografkinje: Suzana Tkalčec, Nina Kovačević (volonterka)
Inspicijentica: Suzana Bogdan-Pavek
Igraju:
Nina Violić
Livio Badurina

Kristijan Gradečki, Echo of Light
2024-06-13 18:00 - 20:00
U Oris Kući arhitekture, od 13. do 15. lipnja 2024., održat će se izložba slika pod nazivom “Echo of Light” multidisciplinarnog umjetnika, kreativca i vizionara Kristijana Gradečkog, koju je premijerno nakon održane izložbe u Londonu, predstavio u Petom kupeu u Zagrebu.
„Kolekcija slika stvarana je tehnikom akrila na platnu obogaćenim teksturnim pastama, a umjetnik svoje putovanje između svjetova – svjetla i sjene, platna i boje – nastavlja istražujući nove tehnike, te tako u svoje slike ugrađuje i sitne čestice stakla i praha. Kombiniranjem svjetla na radovima, iznova istražuje ideju o našem nastanku i prolaznosti života, te kako ostaviti što svjetlosniji trag našeg postojanja. Dodatna dimenzija ovom serijalu dodana je inovativnim metalnim okvirima koji proizvode svjetlo, pružajući svakoj slici novu razinu višedimenzionalnosti.“

Helena Horvat Vukašinović

Otvorenje izložbe “THE WAY TO DISARM IS TO DISARM – RIJEKA EDITION”
2024-06-13 19:00 - 20:00 | Galerija Filodrammatica, Korzo 28, Rijeka, 51000, Croatia (Local Name: Hrvatska)
Izložba: “The Way to Disarm is to Disarm” – Rijeka Edition
13. – 28. lipnja 2024. Galerija Filodrammatica, Rijeka
Izložba predstavlja radove sedam suvremenih umjetnika i arhitekata: Nuno Cera, José Fadolla, Oleksandr Lyashchenco, Miguel Marquês, Maria Judas, Spela Hudnik i Orlando Franco, koji istražuju Plan Barron, nedavno otkriće obalne obrambene vojne strukture iz Drugog svjetskog rata u Portugalu, koja se sastoji od osam baterija. Ove su strukture zamišljene, izgrađene, korištene, deklasificirane i na kraju zaboravljene, ali ostaju duboko ukorijenjene u našem kolektivnom sjećanje.
Izložba predstavlja preliminarno istraživanje obrambenog sustava Lisabona, koji, unatoč nedostatku formalne povijesne dokumentacije, nudi uvide u tri ključne teme. Prvo, istražuje osjetljivu estetiku ratnih objekata, razmatrajući njihove različite materijalne i emocionalne implikacije. Drugo, uvodi interdisciplinarni okvir za kritičku analizu raznolikog podrijetla uključenih stvaratelja. Konačno, ispituje suvremene prirodne, tehničke i funkcionalne teritorijalne utjecaje ovih struktura, gotovo osamdeset godina nakon njihovog nastanka.
Perspektive umjetnika uranjaju u tajanstveni, zabranjeni i zaboravljeni krajolik Plana Barron, doživljavajući njegove teritorijalne dimenzije kao estetski užitak i dokumentirajući svoje susrete kako bi pridonijeli novom repozitoriju ovih tajnovitih objekata. Izražene kroz različite medije, uključujući fotografije i video instalacije, ovih osam interpretacija otkrivaju dodatne subjektivne, emocionalne i nematerijalne dimenzije, prikazujući međukulturalnu fuziju između tehnike i estetike te odnos između ljudskog tijela i dinamike moći.
Razumijevanje Plana Barron kao kriptiranog krajolika definiranog globalnom dominacijom moći, hijerarhije, discipline i kontrole, kao i krajolika nedodirljive prirode, urbane eksploracije i tehničkih inovacija, omogućuje nam da ga demilitariziramo, depolitiziramo i cijenimo ne samo kao jedinstvenu kolekciju objekata, već fokusirajući se na njegovu kulturnu privlačnost.
Naslov izložbe, inspiriran paradigmatičnom frazom “Put do razoružanja je razoružavanje” Charlesa Evansa Hughesa (1921.), potiče ponovno razmatranje rasprave o ratu, njegovoj arhitekturi i tehnološkoj sposobnosti. S predloženom perspektivom koja ističe inherentnu estetsku sposobnost vojne arhitekture, izložba poziva na razmišljanje o eskalaciji ratovanja i zaboravu starih napuštenih vojnih struktura. Je li zaboravljanje, na svoj način, lijepo? Zato, molim vas, razoružajte se!
Kuratorski odbor:
Maria Rita Pais,
Orlando Franco,
Špela Hudnik
Kurator i koordinator Rijeka Edition:
Špela Hudnik
Kuratorska menadžerica izložbe:
Ida Križaj Leko
Umjetnici:
Nuno Cera, Miguel Marquês, Olexander Lyashchenko, Pepe Fadollas, Maria Judas, Špela Hudnik, Orlando Franco
Dizajn izložbe:
Špela Hudnik, Maria Rita Pais
Grafički dizajn izložbe:
Nika Bronič
Organizacija i produkcija projekta:
Josipa Laklija, Orlando Franco
Partneri projekta:
UL-PUL Lusófona Sveučilište – Sveučilišni centar Lisabona
FAUL Lisabonska škola arhitekture, Sveučilište u Lisabonu
CIAUD Istraživački centar za arhitekturu, urbanizam i dizajn
ULFA Sveučilište u Ljubljani – Arhitektonski fakultet

Izložba Striptokok Davora Schunka u Flori
2024-06-13 19:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe Striptokok Davora Schunka koje će se održati u četvrtak 13. lipnja u 19 sati u Medijateci galerije Flora, te na radionicu stripa, koja će se održati 14. i 15. lipnja od 17 do 19.30 sati.
Izložba se može pogledati do 23. lipnja svaki dan od 10 do 13 sati i od 17 do 20 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
Prijave za radionicu primaju se na mejl: galerijaflora.dbk@gmail.com
Broj sudionika je ograničen. Minimalna dob je 12 godina. Sudjelovanje na radionici ne naplaćuje se.

Već duhovitom igrom riječi kod samog naslovljavanja stripa, Davor Schunk jasno daje do znanja budućem čitatelju kako ga očekuje inteligentna crnohumorna odiseja kroz svijet zarazno privlačnih životinjskih antijunaka čijoj blesavosti naprosto ne možemo odoljeti.
Iz pasice u pasicu Schunkovo životinjsko carstvo sipa iz rukava apsurdne nizove asocijacija prepune pop kulturnih ali i filozofskih referenci za čije je razumijevanje potrebno biti dobro životno potkovan, načitan i nagledan. U njegovim jasno profiliranim antropomorfnim likovima koncentrirani čitatelj prepoznat će mnoštvo arhetipova koji nas okružuju: sveznalice iz fotelje, cinične životne promatrače, žrtve vršnjačkog nasilja, nepopravljive hlebince a sve zajedno provučeno kroz crtežnim minimalizmom dosljedno provedenu estetiku ružnog kakva i inače krasi njegove stripove.
Baš kao što su u biologiji bakterije jednostaničari bitni za održavanje života makroorganizama te osnova svakog hranidbenog lanca, tako je i ovaj Schunkov Striptokok vrlo važna karika domaćeg stripa te sljednik čitavog niza inteligentnih prethodnika koji održavaju na životu hrvatski strip, tu nježnu i fragilnu ugroženu vrstu vječno na rubu opstanka.
Mario Kovač
Davor Schunk je rođen 30. travnja 1970. godine u Virovitici gdje je završio srednjoškolsko obrazovanje. Nakon Studija dizajna na Arhitektonskom fakultetu u Zagrebu radi kao senior dizajner i mentor ilustratorima u izdavačkoj kući Školska knjiga. Godine 2003. osniva studio vizualnih komunikacija Definicija. Godine 2013. postaje član HZSU (Hrvatska zajednica samostalnih umjetnika). Stripove je počeo crtati u ranom djetinjstvu, crta ih i sada. Uz organizaciju zahtjevnog festivala stripa Fra Ma Fu 2009. godine u Virovitici inicijator je i urednik strip fanzina Striptokok. Objavljivao je stripove, ilustracije i pjesme u dječjim časopisima (Smib, Prvi izbor, Radost, Junior film). Sudjelovao je na više samostalnih i žiriranih izložbi u Hrvatskoj i Europi. Oblikovao je i ilustrirao više početnica i udžbenika za osnovne i srednje škole. 2012. godine na 23. slavonskom biennalu grafike Osijek dvije njegove table stripa su izložene kao ravnopravna grafička forma. Isto tako, dugi niz godina uspješno vodi strip radionice za djecu i odrasle (kulturni klub O’grada, Monte librić u Puli, Šibenski festival djeteta, festival Sedam dana stvaranja, gradske knjižnice i čitaonice…). Autor je knjiga za odrasle Tragovi, Sitna proza 1 i 2, Svijet oko puta, strip albuma Striptokok i strip albuma Bez brkova te slikovnica za djecu Sretan svijet/Životinjski bonton, Fućka mi se, Joj kipari, serijal Mika i serijal Miro i Mara kao pisac, ilustrator i dizajner.
Od više nagrada koje je osvojio valja istaknuti ‘Kiklop’ iz 2014. godine za knjigu Palac sim i palac Tam (ilustracije i dizajn) i ‘Ovca u kutiji’ za naljepšu slikovnicu 2018. godine za autorsku slikovnicu Fućka mi se.

Godišnji program Galerije Flora, Godišnji program Medijateke suvremenih umjetničkih praksi i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Medijski partner: Plan for Culture

Art Fair NESVRSTANI 7
2024-06-14 14:00 - 2024-06-16 20:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Sve pršti od umjetnosti: Dosad najveći Art Fair Nesvrstani vrata otvara 14. lipnja!
Najbogatijim programom dosad, fenomenalnim izborom umjetnina i odličnom atmosferom, etablirani Art Fair Nesvrstani i ove se godine postavlja na sam vrh must see ljestvice umjetničkih događanja u Hrvatskoj. Inspirirani Kožarićevim vedrim duhom i serijom grafika „Sve pršti od ljubavi“, Nesvrstani idu dalje pod krilaticom „Sve pršti od umjetnosti“!
Od 14. do 16. lipnja 2024., vodeći sajam suvremene umjetnosti u Hrvatskoj održat će se po sedmi put, pružajući još bogatiji i raznovrsniji program. Fantastična suvremena umjetnička produkcija i bogata ponuda zadovoljit će sve ukuse i interese – bez obzira jeste li strastveni kolekcionar ili tek otkrivate svijet umjetnosti.
Ove godine, Nesvrstani najavljuju impresivan broj nezavisnih, domaćih i međunarodnih, galerija te samostalnih umjetnika. Brojeći umjetnine 16 nezavisnih galerija, koje ove godine dolaze iz Kine, Slovenije, Hrvatske i Austrije, te 12 samostalnih umjetnika, izložit će se radovi od preko 100 umjetnika. Najbolji od njih bit će nagrađeni „Crnim drvom Laube“.
Sajam prati i raznolik glazbeni program – Nesvrstane će u petak otvoriti sastav Ljetno kino, dok će drugog dana sajma, odmah nakon organiziranog prijenosa utakmice Španjolska – Hrvatska, nastupiti big bend Fighting Fish. Oba dana publiku će, nakon bendova, do kasnih noćnih sati zabavljati DJ Pezo.
Uz klasičnu kupovinu na licu mjesta, ulaznice za Nesvrstane možete kupiti i putem sustava Entrio.

DANI SATIRE / GSK Kerempuh: OŽALOŠĆENA PORODICA
2024-06-14 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Branislav Nušić
Redatelj: Ivan Plazibat
Jedan od najvećih srpskih komediografa Branislav Nušić u „Ožalošćenoj porodici“ vrlo precizno raslojava nezaustavljivu pohlepu okupljenih oko smrti bogatog (bližeg ili daljeg) rođaka, a prividno žaljenje za pokojnikom ubrzo se raskrinkava kao paravan za bespoštednu borbu za njegovo nasljeđe.
Lakoća u proizvodnji laži unutar Nušićeve porodice s ciljem akumuliranja još imovine, moći i statusa, funkcionira kao nezaustavljivi motor koji svakim novim okretajem sve više ogoljava uglađeni zvjerinjak.
Nušićeva oštrica kojom zasijeca u duboke slojeve društvenog tkiva ne gubi na svojoj britkosti te uvijek iznova dokazuje njegovu sposobnost vještog mapiranja ljudskih patologija koje nadrastaju kako prostorne tako i vremenske okvire.
Sve dok svjedočimo brojnim skakanjima za vrat, kao i zabijenim noževima u leđa, Nušića možemo shvaćati dijagnostičarem s nepovoljnom dijagnozom – stanje je ostalo nepromijenjeno.
Dramaturginja: Nikolina Rafaj
Scenografkinja: Paola Lugarić
Kostimografkinja: Petra Pavičić
Suradnik za scenski pokret: Damir Klemenić
Skladateljica: Tamara Obrovac
Suradnik za scenski govor: dr. Dejan Sredojević
Oblikovateljica svjetla: Vesna Kolarec
Fotografkinja: Jelena Janković
Inspicijentica: Ena Subotić
Skladbe:
Balkanski narodnjak, Zora očajnika i Kraj,
snimljene u suradnji s glazbenicima: Mirsad Dalipi – udaraljke, bubnjevi, Antonio Vrbički – harmonika, Jurica Rukljić – tuba
Tonski snimatelj: Mario Rašić (Unison studio)
Igraju:
Agaton Arsić – Hrvoje Kečkeš
Tanasije Purić – Marko Makovičić
Proka Purić – Matija Šakoronja
Trifun Spasić – Luka Petrušić
Mića Stanimirović – Filip Detelić
Dr Petrović – Vilim Matula
Simka – Branka Trlin
Vida – Linda Begonja
Gina – Mia Anočić – Valentić / Mirela Videk Hranjec
Sarka – Anita Matić Delić
Danica – Josipa Anković

GSK Kerempuh: PREDSJEDNICI&CA
2024-06-15 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić

The Smile u pulskoj Areni
2024-06-15 20:00 - 23:00 | Arena Pula, Flavijevska ul., 52100, Pula, Croatia, Pula, Istra, Croatia (Local Name: Hrvatska)
The Smile, super bend kojeg čine Thom Yorke i Jonny Greenwood iz Radioheada, jednog od najutjecajnijih bendova današnjice i Tom Skinner iz Sons of Kemet vraća se u Hrvatsku, i 15. lipnjanastupa na pozornici pulske Arene. Koncert u Puli dio je europske turneje na kojoj će The Smile od ožujka do kolovoza posjetiti preko 15 zemalja, a na svima koncertima kao gost nastupit će i britanski glazbenik James Holden.

PRIČA BEZ VEZE
2024-06-16 19:00 - 19:30 | Mjesni odbor Gajnice, Argentinska ulica, Zagreb, 10000, Croatia (Local Name: Hrvatska)
kazališna predstava, 5+

Večeri u Orisu: Davor Bušnja: JAŠIONICA - GRUNTOVNICA
2024-06-17 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 17. lipnja, s početkom u 18 sati pridružite nam se u Oris Kući arhitekture (Kralja Držislava 3) na predavanju Večeri u Orisu s Davorom Bušnjom.
Moderatorica predavanja: Mia Roth Čerina
Gošća: Martina Knezović (Gradski zavod za zaštitu spomenika kulture i prirode)
Davor Bušnja diplomirao je na Arhitektonskom fakultetu Sveučilišta u Zagrebu 2003. godine. Autor je više projekata koji su nominirani i nagrađeni strukovnim domaćim te međunarodnim priznanjima. Kontinuirano sudjeluje na javnim urbanističko-arhitektonskim natječajima na kojima dobiva više nagrada i priznanja od kojih se najviše ističe prva nagrada za izradu idejno urbanističko-arhitektonskog rješenja Trga pravde u Zagrebu (sa Zrinkom Mrković-Mračić i Vedranom Škopcem). Docent je na katedri za arhitektonsko projektiranje na Fakultetu građevinarstva, arhitekture i geodezije u Splitu. Vodi arhitektonske urede u Dubrovniku i Zagrebu.
U Oris Kući arhitekture predstavit će projekt rekonstrukcije Jašionice u Zemljišnoknjižni odjel Općinskog građanskog suda u Zagrebu (Gruntovnica) na lokaciji budućeg Trga pravde. Projekt Jašionice nagrađen je UHA-inom godišnjom Nagradom Viktor Kovačić za najuspješnije ostvarenje u svim područjima arhitektonskog stvaralaštva te godišnjom Nagradom Ministarstva kulture i medija RH Vladimir Nazor za najbolje umjetničko ostvarenje u području arhitekture.
Predavanje i razgovor u sklopu Večeri u Orisu organizirani su u suradnji s Udruženjem hrvatskih arhitekata i programom Out&About fondacije Mies van der Rohe, povodom predstavljanja 40 projekata koji su ušli u uži izbor za nagradu EUmies Award 2024.
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina!
Ulaz na predavanje je slobodan.

Vidimo se u Orisu! 🙂

Književne sudbine klasika: Milan Milišić
2024-06-17 19:00 - 20:00
U ponedjeljak 17. lipnja 2024. posjeti tribinu Književne sudbine klasika o dubrovačkom pjesniku, esejistu, putopiscu, prozaiku, dramskom piscu, kritičaru i prevoditelju Milanu Milišiću koja će se održati u Knjižari Fraktura u 19 sati.
O autoru i njegovoj kultnoj knjizi Oficirova kći, koju je objavila nakladnička kuća Bodoni, govorit će književnik i novinar Miljenko Jergović i umjetnica Jelena Trpković, a razgovor će moderirati urednik Roman Simić. Ulomke iz knjige čitat će glumac Frano Mašković.
O knjizi:
Oficirova kći roman je tačnih i šokantnih slika. Recimo, turisti, kupači na ljetnoj plaži na Dančama u očima glavne junakinje izgledaju isto kao oni leševi koji su po svršetku rata plovili niz Kupu, u Sisku. Između dva kupanja, sisačkoga i dubrovačkog, razvio se njezin život, u kojemu, kao ni u jednom ljudskom životu, ništa nije općenito, ništa se ne podrazumijeva, ništa nije kao kod drugih ljudi… Taj prizor turista u morskome plićaku i leševa uz obalu rijeke uznemirujući je, ali ne da ga se nikome ispričati, jer postoji i objašnjiv je samo u jedinstvenome životnom iskustvu. Međutim, po takvim se prizorima, slikama ili metaforama ozbiljna književnost i prepoznaje. A ne, recimo, po romanesknim strukturama ili po dovršenosti romana. Takve slike živima će učiniti likove, vremena i gradove. Izvući će ih iz magme i sivila općih mjesta i učiniti stvarnim. Romanom Oficirova kći Milišić je, između ostaloga, Dubrovnik izvukao iz njegovoga dugog neprisustva i nepostojanja u hrvatskoj književnosti, učinivši ga živim i stvarnim. I to ne onaj Dubrovnik koji se gleda samo iz daljine i u koji se spušta s poniznošću sirotinje s druge strane brda, kakav je opisan u Kovačevome velikom romanu Grad u zrcalu, nego Dubrovnik u kojem se živi s mukom, između pripadanja i nepripadanja, i do crne se zemlje, do hladnoga kamena, klanja onima s kojima se u vječnoj mržnji i zavadi. — Miljenko Jergović
Pridruži se!

Avril Lavigne u pulskoj Areni
2024-06-17 20:00 - 23:00 | Arena Pula, Flavijevska ul., 52100, Pula, Croatia, Pula, Istra, Croatia (Local Name: Hrvatska)
Avril Lavigne, kraljica pop-punk žanra, jedna od najutjecajnijih ženskih glasova svoje generacije, po prvi put nastupa u Hrvatskoj i to 17. lipnja 2024. u pulskoj Areni. Avril Lavigne ispisala je povijest, obarala rekorde i dosljedno krčila vlastiti put kao beskompromisna sila u glazbi. U Hrvatsku dolazi u sklopu turneje hvaljenog albuma Love Sux na kojem se vratila ranim punk korijenima i otvorila još jedno, možda i najhrabrije poglavlje njene bogate karijere.

NEKI TO VOLE VRUĆE@GSK KEREMPUH
2024-06-18 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Svečano zatvaranje 48. Dana satire Fadila Hadžića i koncert grupe “Neki to vole vruće”

GSK Kerempuh: PLJUSKA
2024-06-19 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Tribina “Razotkrivanje”: Zoran Žmirić, “Visoke trave” i r’n’r u Knjižari!
2024-06-20 19:00 - 20:00
U četvrtak 20. lipnja 2024. posjeti književnu tribinu Razotkrivanje, promociju novog romana Visoke trave pisca, kolumnista i glazbenika Zorana Žmirića koja će se održati u Knjižari Fraktura u 19 sati.
Uz autora, o knjizi će govoriti Frakturin glavni urednik Seid Serdarević.
Podsjetimo, nakladnička kuća Fraktura objavila je početkom godine kultni antiratni roman Zorana Žmirića “Pacijent iz sobe 19″ koji je kritika usporedila s klasicima “Zbogom oružje” Ernesta Hemingwaya i “Apokalipsa danas” Francisa Forda Coppole. Autor desetak knjiga proze, poezije i kolumni, bivši basist riječke rock-grupe Laufer, Zoran Žmirić svojim je romanima izborio finale najvažnijih domaćih književnih nagrada, a 2023. osvojio je Godišnju nagradu Grada Rijeke za iznimne umjetničke književne kvalitete koje obogaćuju kulturni život Rijeke i pronose ime grada diljem Europe.
O romanu Visoke trave:
Dva klinca, košarkaško igralište, svađa oko toga je li bila trica – tako 1985. započinje Robertovo i Goranovo prijateljstvo, jedno od onih cjeloživotnih, baždareno da preživi mnoga razdvajanja i razlike. Nisu ih rastavile ni prve ljubavi, ni različite škole, ni to što je jedan od njih dvojice s treninga bježao u ciganske čerge, ni vojni rok, ni prvi višestranački izbori koji su jednome bili u travnju, drugome u aprilu. A onda su došle mračne devedesete. U visoke trave zarasle su spaljene kuće, linije ratišta, srušeni mostovi, nedužne uspomene i svijetla budućnost na koju ni jedan ni drugi na zgarištu bivšeg života više nisu mogli računati. Putevi će im se ponovno spojiti u Newbridgeu u Republici Irskoj, gdje su visoke trave naizgled zelenije, ali i tamo će ih sustići niz neočekivanih obrata i kušnji – od zavodljivog ciganskog svijeta irskih travellersa, preko lakog ali prljavog novca, seksa koji ima svoju cijenu, do pljački i kriminala koji bi ih mogli ili jednom zauvijek razdvojiti ili spojiti na pravoj strani života.
Hoće li njih dvojica prijeći taj most ili će se opet naći ispred ruševina onoga koji su jednom spalili? Hoće li u njihovu okorjelom prijateljstvu prevladati sve teme koje ih povezuju ili ona jedna oko koje se nikad neće moći složiti?
Visoke trave Zorana Žmirića oda su prijateljstvima koja bi trebala trajati zauvijek, knjiga o generaciji kojoj su snovi nasilno ukradeni, ali ih nikad nije prestala spašavati, pa i danas ponegdje zažive u kolektivnoj memoriji, na nekim novim košarkaškim igralištima na kojima novi klinci započinju svoje romane koje će im život ispisati.
Nakon promocije uživaj na r’n’r koncertu uz bend MCW!
Pridruži se!

Darija Žmak Kunić: Da sam stablo bila bih hrast
2024-06-20 19:00 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Galerija ULUPUH, Ilica 13
Postav izložbe: K kolektiv (Katerina Jovanović i Katarina Podobnik) i Darija Žmak Kunić
“Da sam stablo bila bih hrast sukus je intimističke priče koja svoj narativ temelji na osobnim analizama, dubokoj bliskosti i zajedničkom inatu kao rezultatu kreativnih potencijala upisanih u svaki pojedini rad. Stvaralačke instinkte umjetnica kanalizira introspekcijskim procesima, a baveći se onim intimnim i obiteljskim, radovi su ujedno i njene osobne psihoanalize. Darija Žmak Kunić ciklus u cijelosti temelji na obiteljskoj ostavštini materijalizirajući pojmove privatno/naslijeđeno/javno. U nastojanju evociranja majčinog prisustva, tkanine iz majčina ormara pretvara u artefakte, udahnjujući im novi život, snagu i ulogu. “K kolektiv (Katerina Jovanović i Katarina Podobnik) , prilagođeno iz predgovora
Posjetitelji će moći razgledati izložbu do 4. srpnja u Galeriji ULUPUH, Ilica 13/1.kat, Zagreb, radnim danom od 10 do 17 sati i subotom od 10 do 13 sati.

DESSA 35. The First Slovenian Architectural Gallery
2024-06-20 19:00 - 22:00 | galerija DESSA, Židovska steza 4, Ljubljana, 1000, Slovenia
On the occasion of the 35th anniversary of the DESSA Gallery, on Thursday, June 20, at 7 p.m., we cordially invite you to DESSA Gallery for the opening of the exhibition DESSA 35. The First Slovenian Architecture Gallery and gathering.
On April 17, 1989, DESSA architectural gallery opened its doors, at that time with the first Plečnik laureates exhibition. Since then, it has been actively promoting quality architecture, its artistic dimension and critical thinking. With its activities and program, it has become a central place for connecting architects, designers, photographers and related creators of different generations.
With the exhibition DESSA 35, we celebrate 35 years of the gallery’s operation: we look back, we remember the establishment and construction of the gallery, the main protagonists Majda Cajnko and Andrej Hrausky, their invaluable role in the design and operation of the gallery and in the international establishment of Slovenian architecture, all loyal members and supporters of DESSA gallery, exhibitions and events in the last eleven years under the leadership of Maja Ivanič and her colleagues, and the latest success – the declaration of the interior of the gallery as a cultural monument of local importance.
We congratulate the members and colleagues of DESSA Gallery. We would like to thank everyone who contributed their sketches, plans, objects, photographs for DESSA 35 exhibition … At the same time, we would like to thank all the exhibitors, curators, organizers, sponsors and supporters for creating a program that enriches Slovenian cultural and architectural space for 35 years.

Izložba 'Tri pada' Nikole Bojića, Miodraga Gladovića, Damira Gamulina i Damira Prizmića
2024-06-20 19:00 - 23:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER, Odranska 1/1, Zagreb
Otvorenje izložbe Tri pada, 20.6.2024. u 19 sati
Trajanje izložbe: 20.6. – 13.7.2024.
Izložba istražuje tri događaja koja su se dramatično upisala u fizički i mentalni prostor grada – razoran potres koji je zadesio Zagreb u ožujku 2020., nerazriješen pad sovjetske bespilotne letjelice tipa Tupoljev TU-141 u ožujku 2022. te pad medijskog diva Vjesnik likvidiranog iste godine, a u čijem se nekadašnjem tiskovnom kompleksu danas nalazi izložbeno-izvedbeni prostor KONTEJNER.
Spekulirajući s topološkim modelima katastrofe, materijalnim ostatcima pronađem in-situ te koristeći zvuk kao temeljni medij, izložba suprotstavlja različita trajanja; geološke, geopolitičke i političke procese, uranjajući posjetitelje u prostorno-specifičnu stratigrafiju iznenadnog, no perpetuirajućeg kolapsa.
Iz kataloga izložbe:
Nestanak Vjesnika ne označava samo posljednje poglavlje postsocijalističkog pada, već i konačni slom McLuhanovskog svemira. U vremenu kada je “model postao poruka”, McLuhanova izvorna fraza postala je ispražnjeni povijesni artefakt. Izložba tretira arhitekturu propalog medijskog diva kao goli medij, a njegove krhotine kao materijalnu površinu za upisivanje događaja kao sirovih podataka, jednako nečitljivih i ljudima i strojevima. Ne nudeći jednoznačnu interpretaciju niti forenzičku egzaktnost, zvučna topografija izložbe savija vrijeme i prostor, isprepliće dnevnu politiku s geološkim procesima i planetarnim ratovanjem, u afektivan kolaps koji se odvija u beskrajnim, nepravilnim petljama. Umjesto rastvorenih dnevnih novina, izložba je oštećena crna kutija koja reproducira soundtrack sadašnjeg trenutka.
(Nikola Bojić)

Autori: Nikola Bojić, Miodrag Gladović, Damir Gamulin, Damir Prizmić
Organizacija i produkcija: KONTEJNER | biro suvremene umjetničke prakse – projekt UradiSam_ARTLAB
Kustosice: KONTEJNER
Tehnička realizacija: Jakov Habjan, William Linn
Vizualni identitet KONTEJNER-a: kuna zlatica
Dizajn: Damir Gamulin
Marketing: Jadrana Ćurković
Odnosi s javnošću i društvene mreže: Inesa Antić
Zahvala: Radiona.org – Zagreb Makerspace
Radno vrijeme KONTEJNER-a: pon–pet 17-21h, sub 11 – 15 h
Informacije o cijenama ulaznica nalaze se na kontejner.org

Projekt podržali:
Grad Zagreb, Ministarstvo kulture i medija Republike Hrvatske, Zaklada Kultura nova, Nacionalna zaklada za razvoj civilnoga društva
Uređenje i opremanje KONTEJNER izložbeno-izvedbenog prostora podržali:
Samsung, Lipapromet, Špina, Caparol, MC-Bauchemie, Knauf Ceiling Solutions, ADDE STUDIO, Egle Dizajn, Iverpan, Kerschoffset
Sponzor:
Kerschoffset
